Христо Смирненски
Общинската автономия
Весела елегийка, посветена на г-на Баталов, детрониран софийски кмет

chitanka.info

Общинската автономия[0]

Черен креп на „Алабинска“,

Батале, ах, Батале —

хубавицата общинска

в ледения гроб сме пратили,

Батале, ах, Батале.

Сопите на бай Ивана

са я осакатили —

писано й бе горкана

от Исус ли, от съдбата ли…

Батале, ах, Батале!

Хвърлят погледи прощални

близки и приятели

и споглеждат се печални

клетите й почитатели,

Батале, ах, Батале!

[0] Публикация: Българан. Седмично хумористично списание. София, г. VI, бр. 51 от [24 декември] 1921 г., с подпис: В-л.

През декември 1921 г. в общинския съвет се разглежда нов законопроект за софийската община, според който столицата се разделя на централна община, в която общинските съветници не се избират, а се назначават от правителството, и на квартални общини, в които съветниците се избират, но нямат никакви права.

Константин Баталов, демократ, по това време кмет на София. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.